
Comisia pentru muncă şi protecţie socială


Nr.27/257/4 septembrie 2003
AVIZ

asupra propunerii legislative privind reinserţia socială a cetăţenilor români de etnie romă
În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată, spre dezbatere şi avizare, cu propunerea legislativă privind reinserţia socială a cetăţenilor români de etnie romă, trimisă comisiei cu adresa nr.214 din 29 mai 2003.

Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat propunerea legislativă mai sus menţionată în şedinţa din 2 septembrie 2003.

În urma dezbaterilor, membrii comisiei au hotărât, cu 14 voturi pentru şi o abţinere, avizarea favorabilă a propunerii legislative, cu luarea în considerare a observaţiilor Consiliului Legislativ.

